INDvsAUS T20: वापस लौटे स्‍टीव स्मिथ, ऑस्‍ट्रेलिया की सीरीज जीत की राह हुई बहुत मुश्किल  
वनडे सीरीज में कोई खास अच्‍छा प्रदर्शन नहीं कर पाए थे स्मिथ
उनकी अनुपस्थिति में डेविड वॉर्नर करेंगे ऑस्‍ट्रेलिया की कप्‍तानी
भारतीय टीम को भारत में कभी भी नहीं हरा पाया है ऑस्‍ट्रेलिया
दोनों टीमों के बीच हुए 13 मैचों में भारत ने दो तिहाईसे ज़्यादा मैचों में जीत हासिल की है. यही नहीं, ऑस्ट्रेलिया ने भारत को T20 में पांच साल पहले हराया था. आख़िरी बार भारत के ख़िलाफ़ उन्हें जीत 2012 में हासिल हुई थी. यही नहीं, ऑस्ट्रेलिया भारत को कभी भी भारत में नही हरा पाया है. दूसरी तरफ़, रांची में इससे पहले भारत ने सिर्फ़ एक टी20 मैच में हिस्सा लिया जिसमें 2016 में श्रीलंका के ख़िलाफ़ उसे 69 रनों से बड़ी जीत हासिल हुई हालांकि टीम इंडिया को अभ्यास का मौक़ा नहीं मिल पाया. लेकिन वनडे सीरीज़ में जीत के बाद मिले छह दिन के ब्रेक से टीम इंडिया ज़रूर फ़्रेश होगी. आशीष नेहरा की वापसी से टीम इंडिया की गेंदबाज़ी लाइनअप और पैनी हो सकती है. टेस्ट और वनडे में नंबर 1 टीम के कप्तान विराट कोहली को फ़ोकस  टी-20 की टॉप रैंकिंग पर भी ज़रूर होगा. वैसे ऑस्ट्रेलिया के ख़िलाफ़ सीरीज़ भारत को ज़्यादा से ज़्यादा वर्ल्ड रैंकिंग में नंबर 2 तक पहुंचा सकती है.